open-index/open-wikipedia-markdown huggingface dataset:
ربيع التاني

**ربيع التاني** (ب ) ؤلا **ربيع اللخراني** (ب ) هوّ الشهر الرابع ف لعام لقمري ف التقويم لهجري. تسمى ب هاد السمية حيت ف التقويم لعربي قبل لإسلام كان كيجي ف فصل الربيع مورا ربيع اللول. عند لعتمانيين، هاد الشهر كانت سميتو ف التركية لعتمانية كاتّختاصر ب **ري**.

## أحدات إسلامية
* 8 ؤلا 10 ربيع التاني: زيادة حسن لعسكري، لإمام حضاش عند الشيعة
* 10 ؤلا 12 ربيع التاني: وفاة فاطمة بنت موسى لي الشيعة كيسميوها "*فاطمة لمعصومة*"
* 28 ؤلا 29 ربيع التاني: وفاة لفيلسوف لأندلوسي بن عربي

## مصادر

## مزاود
* كونڤيرتيسور مابين التقويمات


تصنيف:شهورا د تقويم لهيجري
تصنيف:مقالات فيها مصدر و علاين 3000 بايت
جمادى اللولة

**جمادى اللولة** (ب ) هوّ الشهر لخامس ف لعام لقمري ف التقويم لهجري. تسمى ب هاد السمية من  لي كاتعني "ناشف" ولّا "بارد". كاين تأويل كيڭول بلي لما كان كيجمد ف هاد لفترة ف بلاد لعرب. عند لعتمانيين، هاد الشهر كانت سميتو ف التركية لعتمانية كاتّختاصر ب **جا** ؤلا **ڭا**.

## أحدات إسلامية
* 5 جمادى اللولة: تولدات زينب بنت علي
* 10 جمادى اللولة 11 هـ: وفاة فاطمة بنت النبي محمد
* 20 جمادى اللولة 857 هـ: السلطان لعتماني محمد التاني غزا لقسطنطينية

## مصادر

## مزاود
* كونڤيرتيسور مابين التقويمات


تصنيف:شهورا د تقويم لهيجري
رجب

**رجب** ؤلا **راجاب** (ب ) هوّ الشهر السابع ف لعام لقمري ف التقويم لهجري. تسمى ب هاد السمية من  لي كاتعني "حتارم" ؤلا "خاف من" شي حد. رجب كيتّعتابر واحد من الشهور الربعة لحرام، يعني لي حرام على لمسلمين يقاتلو فيهوم.

## أحدات إسلامية
* 9 هـ: معركة تابوك
* 27 رجب: لإسرا و لمعراج
* 27 رجب 583 هـ: غزو لقدس من عند لأيوبيين

## مصادر

## مزاود
* كونڤيرتيسور مابين التقويمات


تصنيف:شهورا د تقويم لهيجري
شوال

**شوال** هوّ الشهر لعاشر ف لعام لقمري ف التقويم لهجري.

## أحدات إسلامية
* 1 شوال: كيحتافلو لمسلمين ب لعيد الصغير
* 7 شوال 3 هـ: معركة أحد
* 25 شوال 148 هـ: وفاة جعفر الصادق

## مصادر

## مزاود
* كونڤيرتيسور مابين التقويمات


تصنيف:شهورا د تقويم لهيجري
عوام 2020

**عوام 2020** ؤلا **عقد 2020** ؤلا **لعشرينات د لقرن واحد و عشرين** هوّ لعقد ديال الزمان لي عايشين فيه دابا، بدا ف 1 يناير 2020 و غادي يسالي ف 31 دجنبر 2029. هوّ لعقد التالت ديال لقرن 21.

لعقد بدا ب الجايحة د كوڤيد 19 لي ضارت لعالم كامل، بعد خروج التقرير اللولاني على لڤيروس د كورونا ف 31 دجنبر 2019، وخا أول ضهور ليه ف الشينوا كان علاين شهر قبل. هاد الجايحة تسببات ف أزمة قتيصادية.

مجموعة د لمطايفات لعسكارية، بحال لحرب ف سوريا، لحرب د ميانمار، و لحرب الروسو-ؤكرانية بقاو مستامرين، وخا هاد اللخرة طرا فيها تصعيد كبير ف فبراير 2022 ملي روسيا جتاحت ؤكرانيا. ف شمال إفريقيا كانو مناوشات محدودة معا جماعات إسلامية بحال لقاعدة ف لمغرب لإسلامي. و ف لمكسيك باقة لحوكومة ف حرب معا لكارطيلات ديال لادروڭ.

التبدال د لمناخ لي عطا طقس غادي و كيخياب عام على عام، خلا بزاف د لقيّاد ف لعالم يطالبو ب "سياسات حاسمة" ضدو، باش يحدّو من لكوارت لبيئية لي غايجيو بسبابو. ف فبراير 2023، طرا واحد من أميت الزلازل د لقرن 21 ف سوريا و تركيا، لي قتل كتر من 57000 واحد.

الطيكنولوجيا بقات كاتطور بشكل سريع، ب نتيشار الجتيماع على لبعد ب صوفتويرات بحال زوم، التعلام ؤنلاين، و السرابس ديال توصال السلاعي ل الدار، باش يعاونو بنادم ف لفترة ديال لحجر الصحي بسباب كوڤيد 19. ف نفس لوقت بانت و نتاشرات الطيكنولوجيا ديال الريزو 5 جي، الدكا لإصطناعي زاد تطور بشكل كبير و ولّا مستعمل من عند لملاين د الناس ف لعالم، و الطيكنولوجيا د لفضاء ديال شركات پريڤي بحال سپيس إكس وصلات مستويات جديدة، ف نفس لوقت لي تلونصا الطيليسكوپ دجيمس ويب، أقوى طيليسكوپ صنعو بنادم ل حد دابا.

ف 15 نونبر 2022، التعداد د بنادم ف لعالم وصل ل 8 د لمليار، و ف 2023، لهند فاتت الشينوا ب عتيبارها لبلاد لي عندها أكبر عدد د السكان.

## شوف تا
* ليستة د لعقود، لقرون، و لألفيات
### كرونولوجيا
مقالات د لعقد د 2020:

## مصادر


تصنيف:لقرن 21
تصنيف:مقالات فيها مصدر و 3000 بايت
تصنيف:تاريخ ديال دابا
صفر

**صفر** ؤلا **صافار** (ب ) هوّ الشهر التاني ف لعام لقمري ف التقويم لهجري. ف لفترة لي سبقات لإسلام، كان كيتسمى "نَاجِر"، و كانو لعرب كيتشاءمو منّو. السمية ديالو على حساب الروايات، جات من "صِفْر" (زيرو، والو)، حيت لعرب د مكة كانو كيخويوها باش يهاجمو على لقبايل لخرين، ؤلا حيت لي كانو كيهجمو عليه كيعيرّيوه من متاعو تا مايبقى عندو والو.

## أحدات إسلامية
* 10 صفر 61 هـ: وفاة سكينة بنت الحسين بنت الحسين بن علي لحفيد ديال محمد، لي كانت تشدّات ف معركة كربلاء
* 17 صفر 202 هـ: ستيشهاد علي الرضا، لإمام التامن ديال الشيعة، على حساب لمعتقد ديالهوم
* 18 صفر ف كلا عام: لمريدين ديال لفقيه الصوفي أحمد بن محمد بن حبيب الله كيحتافلو ف مدينة توبا ف السينيڭال ف حتيفال كيتسمى لحج د لماڭال لكبير د توبا لي بدا ف 1928، عام بعد لوفاة ديالو، و كيحيي الدكرى ديال النفي ديالو ل لڭابون من عند لمستعمرين لفرانساويين (كتر من 3 د لملاين د الناس جاو ليه ف 2011)
* 27 صفر 1 هـ: محمد و رفيقو أبو بكر الصديق بداو لهجرة من مكة ل يثرب
* 27 صفر 589 هـ: وفاة صلاح الدين لأيوبي
* 28 صفر 50 هـ: ستيشهاد ديال الحسن بن علي، حفيد د محمد

## مزاود
* كونڤيرتيسور مابين التقويمات

## مصادر


تصنيف:شهورا د تقويم لهيجري
تصنيف:مقالات فيها مصدر و 3000 بايت
تصنيف:ستيتناء من طاݣ ناقصين تصاور
دولقعدة

**دولقعدة** (ب ) هوّ الشهر لحاضش ف لعام لقمري ف التقويم لهجري. لمعنى ديال سميتو ب لعربية كاتعني "مول لقعدة" ؤلا "مول لڭلسة"، و هوّ من الشهورا لحرام، يعني لي حرام على لمسلمين يقاتلو فيهوم.

عند لعتمانيين، هاد الشهر كانت سميتو ف التركية لعتمانية كاتّختاصر ب **زا**.

## أحدات إسلامية
* 5 هـ: غزوة لخندق
* 1 دولقعدة 6 هـ: لمصالحة د لحديبية
* 7 هـ: أول عمرة دارها النبي محمد معا الصحابة
* 8 هـ: لحج ولّا ركن من أركان لإسلام

## مصادر

## مزاود
* كونڤيرتيسور مابين التقويمات


تصنيف:شهورا د تقويم لهيجري
ليستة د لعقود، لقرون، و لألفيات

هاد الصفحة فيها ليستة د الليانات ل مقالات على لعقود، لقرون و لألفيات، من 15000 قبل لميلاد، تال عام 3000.

## شوف تا
* ليستة د لعوام

## نويطات

## مصادر

تصنيف:لعقود
تصنيف:لقرون
تصنيف:لألفيات
تصنيف:ستيتناء من طاݣ ناقصين مصادر
تصنيف:مقالات فيها مصدر و 3000 بايت
عوام 1960

**عوام 1960** ؤلا **عقد 1960** هوّ عقد ديال الزمان بدا ف 1 يناير 1960 و سالا ف 31 دجنبر 1969.

## شوف تا
* ليستة د لعقود، لقرون، و لألفيات

### كرونولوجيا
مقالات د لعقد د 1960:

## مصادر

* 


تصنيف:لقرن 20
تصنيف:مقالات زادهوم داريجابوت
إنقلاب د 2023 ف النيجر

**لإنقلاب د 2023 ف [[النيجر]]** وقع فـ26 يوليوز 2023، ملّي أفراد الحرس الرئاسي حبسو الرئيس محمد بازوم ف لعاصمة نيامي، ومن موراها تأسس مجلس عسكري جديد بسميت "لمجلس لوطني د حماية لوطن". فـ28 يوليوز، علن لقايد د الحرس الرئاسي عبد الرحمان تشياني بلي غادي يحكم على راس لمجلس لعسكري.

كان هادا لإنقلاب لخامس ف النيجر من لإستقلال د لبلد ف لعام 1960، و السابع ف لمنطقة د وسط و غرب إفريقيا من نهار د لإنقلاب ف مالي ف 2020.

## لخلفية
تصغير|محمد بازوم، رّئيس لمنتحب د نّيجر من 2021 حتا نّهار د لإنقلاب ف 2023.قبل هاد لعام، وقعو ربعة ديال نقيلاب ؤلا محاولات د نقيلاب عسكري ف النيجر ملّي خدا لإستقلال ديالها ف 1960. لاخر لإنقلاب اللي كان ناجح كان ف عام 2010، ولآخر مرة اللي طرا وحد محاولة د نقيلاب كانت ف 2021، قبل التنصيب ديال الرئيس لمنتحب محمد بازوم، ملّي كان هادا لأول التغيير الديمقراطي بين الروايس ف تاريخها.

النيجر زيدون كاتّعتابر قاعدة مهمة ديال لقوات لفرانساوية ؤ لميريكانية ف لمعركة ضد لجيهادية ف منطقة الساحل ف غرب إفريقيا.

## لأحدات

### 26 يوليوز
ف 26 يوليوز 2023، علن لحساب الرسمي د الرئاسة ف تويتر على عملية د الحرس الرئاسي، ملّي كانو الرئيس بازوم و وزير الداخلية ديالو محبوسين ف داخل لقصر الرئاسي ف نيامي، و لحساب د الرئاسة قال بلّي بازوم ف حالة مزيانة. ف ليلة 26 يوليوز، علن لكولونيل أمادو عبد الرحمن، الناطق ب سمية "لمجلس لوطني د حماية لوطن"، نيشان على لهوا د التلفازة لوطنية ب لإطاحة ب "النظام اللي كتعرفو"، و ب إغلاق لحدود لوطني.

### 27 يوليوز
ف نهار د 27 يوليوز، قال بازوم ف حساب ديالو ف تويتر بلّي "غادي يتعتقو التطورات اللي حققو من بعد كفاح طويل". لجيش لوطني علن على الدعم ديالو للمجلس لعسكري اللي طيّح ب الرئيس المنتاخب، بينما قال وزير لخارجية حسومي مسعودو بلّي "بالطبع، حنا ماقدرش نقبلو" لمحاولة د لإنقلاب.

### 28 يوليوز
لجنرال عبد الرحمان تشياني (معروف تا ب "عمر تشياني")، لقايد د الحرس الرئاسي، قال ف التلفازة لوطنية بلّي غادي يحكم من هد لوقت على راس لمجلس لوطني د حماية لوطن، و بلّي لإنقلاب كان ضروري ل النهاية د "لهبوط التدريجي ؤ لحتمي" د لبلاد.

## مصادر

تصنيف:النيجر
تصنيف:2023 ف النيجر
تصنيف:مقالات فيها مصدر و 3000 بايت
لمنتخب لوطني النيجيري د لكورة

**لمنتخب لوطني النيجيري د لكورة** هوّ لفرقة لي كاتمتّل نيجيريا بشكل رسمي ف لبوطولات لعالمية د لكورة د رّجال، ؤ هوّا عضو ف لفيفا، ؤ لكاف.

هاد لفرقة كاتسيّرها الجامعة د كورة د نيجيريا *NFF*، و عندها ف رصيدها تلاتة د لكيسان د إفريقيا، اللخراني فيهوم دّاتو ف 2013. ف أبريل 1994، تكلاصات لخامسة ف لكلاصمة د لفيفا، لي كان أعلى كلاصمة وصل ليه منتخب من إفريقيا. لمنتخب د نيجيريا تأهل ل كاس لعالم 6 د لمرات من بين 8 د النوساخ اللخرين (ماطلعش ف 2006 و 2022)، و وصل ل الدور التاني 3 د لمرات.

## تاريخ
لعبات لفرقة د نيجيريا من التلاتينات د لقرن 20 بشكل ماشي رسمي، ضد مستعمرات خرين تابعين ل بريطانيا. أول ماتش رسمي ديال هاد لمنتخب كان ف أكتوبر 1949، ف لوقت لي كانت باقة لبلاد مستعمرة.

لمنتخب لعب لمرة اللولة ف كاس إفريقيا ف 1963، و جا ف ڭروپ معا السودان و الجمهورية لعربية لمتحدة، و ماطلعش ل الدور التاني. أول رباح ليه كان ب لميدالية د الدهب ف لألعاب لإفريقية 1973، و موراها جا التالت ف جوج نوساخ ديال كاس إفريقيا د 1976 و 1978. قدرو يدّيو كاس إفريقيا 1980 لمرة اللولة ف تاريخهوم ملي تلعبات ف لاڭوص، نيجيريا، ب لعّابا بحال سيڭون ؤديڭبامي ، بيست ؤڭيديڭبي و لكاپيتان كريستيان تشوكوو.

لمنتخب د الرجال قدر يدّي لميدالية د الدهب ف لألعاب لؤلامپية 1996، بعدما ربح ضد لميكسيك، لبريزيل و لارجونتين، و ف لألعاب لؤلامپية 2008 عاودو لعبو لماتش د لفينال ضد لارجونتين، ولاكين خسرو هاد لمرة.

## مصادر


تصنيف:منتخبات د لكورة ديال إفريقيا
تصنيف:نيجيريا
تصنيف:منتخبات دات كاس إفريقيا
تصنيف:مقالات فيها مصدر و 3000 بايت
لمنتخب لوطني لكاميروني د لكورة

**لمنتخب لوطني لكاميروني د لكورة** هوّ لفرقة لي كاتمتّل لكاميرون بشكل رسمي ف لبوطولات لعالمية د لكورة د رّجال، ؤ هوّا عضو ف لفيفا، ؤ لكاف.

لكاميرون تأهّلات ل كاس لعالم 8 د لمرات، كتر من أي منتخب خور ف إفريقيا، و تأهلات 4 د لمرات متابعين مابين 1990 و 2002. ولايني لمنتخب تأهل يلاه مرة وحدة من دور لڭروپات، و كان أول منتخب د إفريقيا كيوصل ل لكار د فينال، ف 1990، لي خسر فيه ضد النڭليز ف لوقت الزايد. زيادة على هادشي، لكاميرون ربحات كاس إفريقيا 5 د لمرات.

## مصادر


تصنيف:منتخبات د لكورة ديال إفريقيا
تصنيف:كورة د لكاميرون
تصنيف:منتخبات دات كاس إفريقيا
لمنتخب لوطني لأنڭولي د كورة

**لمنتخب لوطني أنݣولي د لكورة** هوّ لفرقة لي كاتمتّل أنݣولا بشكل رسمي ف لبوطولات لعالمية د لكورة د رّجال، ؤ هوّا عضو ف لفيفا، ؤ لكاف.

لعبات أنݣولا لماتش اللول ديالها ݣاع ضد لكونݣو ف 8 فبراير 1976، و خسرات ب 2 ل 3. ف 26 يونيو 1977، لعبات لماتش اللول ديالها معا منتخب من برا د إفريقيا، لي هوّ لمنتخب د كوبا، و ربحات أنݣولا لماتش ب 1 ل 0.
## مصادر


تصنيف:منتخبات د لكورة ديال إفريقيا
تصنيف:أنݣولا
لمنتخب لوطني د لكونڭو الديموقراطية د لكورة

**لمنتخب لوطني لكونڭو دّيموقراطية د لكورة** هوّ لفرقة لي كاتمتّل لكونڭو دّيموقراطية بشكل رسمي ف لبوطولات لعالمية د لكورة د رّجال، ؤ هوّا عضو ف لفيفا، ؤ لكاف.
## مصادر


تصنيف:منتخبات د لكورة ديال إفريقيا
تصنيف:جمهورية لكونݣو الديموقراطية
تصنيف:منتخبات دات كاس إفريقيا
لمنتخب لوطني د كابو ڤيردي د كورة

**لمنتخب لوطني د كابو ڤيردي د لكورة** (ب ) هوّ لفرقة لي كاتمتّل كابو ڤيردي بشكل رسمي ف لبوطولات لعالمية د لكورة د رّجال، ؤ هوّا عضو ف لفيفا، ؤ لكاف.


Carlos_Lima_Calu_2013_Catalonia.jpg|جوج لعّابا ديال لمنتخب د كابو ڤيردي

## مصادر


تصنيف:منتخبات د لكورة ديال إفريقيا
تصنيف:الراس لخضر
لمنتخب لوطني لغاني د لكورة

**لمنتخب لوطني لغاني د لكورة** هوّ لفرقة لي كاتمتّل غانا بشكل رسمي ف لبوطولات لعالمية د لكورة د رّجال، ؤ هوّا عضو ف لفيفا، ؤ لكاف. لمنتخب د غانا كيتلقّب ب "النجوم لكوحل" (ب النڭليزية *The Black Stars*) بسباب النجمة لكحلة د إفريقيا ف الراية د غانا. لمنتخب كاتسيّرو الجامعة د لكورة د غانا. قبل 1957 كان لمنتخب كيمتّل ساحل الدهب.

غانا تأهلات ل كاس لعالم لمرة اللولة ف 2006. و ربحات كاس إفريقيا 4 د لمرات ف 1963، 1965، 1978 و 1982، و جات التانية 5 د لمرات 1968، 1970، 1992، 2010 و 2015.

## مصادر


تصنيف:منتخبات د لكورة ديال إفريقيا
تصنيف:كورة د غانا
تصنيف:منتخبات دات كاس إفريقيا
لمنتخب لوطني د بوركينا فاصو د لكورة

**لمنتخب لوطني د بوركينا فاصو د لكورة** هوّ لفرقة لي كاتمتّل بوركينا فاصو بشكل رسمي ف لبوطولات لعالمية د لكورة د رّجال، ؤ هوّا عضو ف لفيفا، ؤ لكاف.

لمنتخب د بوركينا فاصو تأسس ف 1960، و لعب لماتش اللول ديالو (تحت السمية لقديمة د لبلاد "جمهورية ڤولطا لعالية") ضد لڭابون ف 11 أبريل 1960، لي سالا ب الرباح ل ڤولطا لعالية ب 5 د لڭوال ل 4.

## مصادر


تصنيف:منتخبات د لكورة ديال إفريقيا
تصنيف:بوركينا فاصو
لمنتخب لوطني د جنوب السودان د لكورة

**لمنتخب لوطني د جنوب السودان د لكورة** هوّ لفرقة لي كاتمتّل جنوب السودان بشكل رسمي ف لبوطولات لعالمية د لكورة د رّجال، ؤ هوّا عضو ف لفيفا، ؤ لكاف. لمنتخب د جنوب السودان مكلاصي 168 ف لكلاصمة د فيفا د يناير 2026.


Stefano-wiki.jpg|سطيفان كوسين، كان لمدريب ديال لمنتخب د جنوب السودان ف 2011

## مصادر


تصنيف:منتخبات د لكورة ديال إفريقيا
تصنيف:جنوب السودان
تصنيف:تأسيسات د 2011 ف جنوب السودان
كاس لعالم د كورة د لعيالات 2023

**كاس لعالم د كورة د لعيالات 2023** هيّ النسخة نمرة 9 ديال كاس لعالم د كورة د لعيالات، لي كاتدوز مرة كلا 4 سنين، و كاتنضّمها لفيفا. هاد التورنوا تلعبات ف ؤسطراليا و نيوزيلاندا، مابين 20 يوليوز و 20 غشت 2023. هادي أول كاس د كورة د لعيالات كاتنضمها كتر من دولة، و أول كاس لعالم بشكل عام كاتّلعب ف جوج د لكونفيديراليات (ؤسطراليا كاتلعب معا لكونفيديرالية د أسيا، و نيوزيلاندا معا ؤقيانوسيا). و هيّ أيضا أول كاس د لعيالات لاعبين فيها 32 فرقة بعدما كانو 24 ف لكيسان د لعالم لي قبل.

لماتش د لإفتتاح تّلعب مابين نيوزيلاندا و النورڤيج ف إيدن پارك، أوكلاند، ف 20 يوليوز 2023، و لفينال تّلعبات ف سيدني، ؤسطراليا ف 20 غشت 2023 مابين سپانيا و النڭليز. لمنتخب د ميريكان هوّ لي كان كيدافع على اللقب ديالو، بعدما دّا النوساخ اللّخّرين بجوج ف 2015 و 2019، ولاكين تّقصى من الدور التاني.

## التفاصيل التنضيمية
### لبلان
لبلان د لماتشات علنات عليه لفيفا ف 1 دجنبر 2021، و التوقيت تكونفيرما ف 24 أكتوبر 2022، يوماين مورا السحب د لقورعة.

### الجوايز لمالية
ف يونيو 2023، علنات لفيفا على لقيمة لكاملة ديال الجوايز لمالية ل لمنتخبات لي غادي تشارك، لي كاتساوي 110 مليون دولار، لي زايدة ب 80 مليون دولار على التورنوا لي داز. عكس التورنوات لي دازو، لفيفا غادي تعطي لفلوس مباشرة ل اللعابات زيادة على الجامعة د لكورة، ف لوقت لي كانت قبل غير الجامعة لي كاتاخد لفلوس. هاد لقرار تدار بعدما خرجو تقارير بلي الجامعات د لكورة ديال بعض لبلدان ماكيخلصوش اللعابات ديالهوم مزيان ؤلا ماكيخلصوهومش ڭاع من لفلوس لي كاتعطي لفيفا.

## ختيار لبلدان لمضايفة
الترشيحات ديال لبلدان لي بغاو يضايفو كاس لعالم د لعيالات تحلّو من فبراير 2019. 9 د لبلدان كانو مهتمين ب التنضيم ف لبدية، هوما لارجونتين، ؤسطراليا، بوليڤيا، لبريزيل، كولومبيا، الجاپون، و كوريا الجنوبية (لي كانت باغية تنضمو معا كوريا الشمالية)، نيوزيلاندا، و جنوب إفريقيا. بلجيكا تا هيّ كانت مهتمة ملي تمدد الدادلاين ديال دفع الترشيح، مي تخلات على الترشيح، و ف شتنبر 2019 تبعاتها تا بوليڤيا. ؤسطراليا و نيوزيلاندا علنو من بعد بلي بغاو يديرو ترشيح واحد مجموعين. الترشيحات لي بقاو ف اللخر بعد لإنسحاب ديال بعض لمرشحين، و تدار لڤوط، كانو بهاد الشكل:

## التيرانات

ؤسطراليا و نيوزيلاندا ف لأصل قتارحو 13 تيران ف 12 مدينة يتّلعب فيهوم التورنوا. تختارو منهوم 9 د لمدون ب 10 د التيرانات ف اللخر على حساب الجاهزية ديالهوم تحت الشروط د لفيفا. تيران إدن پارك ف أوكلاند ستاضف لماتش د لإفتتاح. التيران د بريسبيين غادي يستاضف لماتش د الترتيب، و تيران ؤسطراليا ف سيدني غادي يستاضف لفينال.

## لفراقي لي مشاركين
لكونفيديراكية د ؤروپا بوحدها نضّمات إقصائيات ديال كاس لعالم. لمنتخبات د لكونفيديراليات لخرين تأهّلو ب لوصول ل أدوار متقدّمة ف لكاس لقارية اللخرة ديال لقارة ديالهوم. 3 د لمنتخبات تأهلو بعد ماتشات حاسمة بين لكونفيديراليات.

## دور لڭروپات
### ڭروپ A

### ڭروپ B

### ڭروپ C

### ڭروپ D

### ڭروپ E

### ڭروپ F

### ڭروپ G

### ڭروپ H

## أدوار لإقصاء لمباشر

## مصادر

## مزاود

* 
* سيت التقديرات ؤسطراليا و نيوزيلندا 2023 


تصنيف:2023 ف لكورة
تصنيف:2023 ف ؤسطراليا
تصنيف:2023 ف نيوزيلاندا
تصنيف:مقالات فيها مصدر و 3000 بايت
عيد لعرش

**عيد لعرش** هو نهار وطني مغريبي لّي كيتّحتافل بيه ف نهار 30 يوليوز، ولّي كيحيي نّهار د طلوع لماليك لحالي للعرش و لولاء رّسمي للماليك محمد السادس ف نهار 30 يوليوز 1999. لعيد كيشمل مجموعة د لحفلات الشعبية والرسمية، منها خطاب ملكي ف تّلفازة لوطنية لّي كيوقع كل عام ف هاد نّهار.

## تاريخ
ف 1934 خلال لحماية لفرانساوية على لمغريب، رجع النهار فين طلع محمد الخامس بن يوسف للعرش ف 1927 عيد رسمي ب سمية "عيد التذكر"، و كان هاد نّهار ف 18 نونبر. لحوكومة علنت بلّي هاد لنهار خاص يكون كيشمل عطلة و لعروض لموسيقية. ملّي طلع ولدو لحسن التاني للحكم ف 1961، تبدل النهار د لعيد الرسمي لـ3 مارس، و عاوتاني لـ30 يوليوز مين رجع محمد السادس لماليك لجديد ف 1999.

## مصادر

تصنيف:تقافة د لمغريب
تصنيف:عطلات رسمية ف لمغريب
تصنيف:أعياد وطنية ف لمغريب
تصنيف:لملكية ف لمغريب
تصنيف:مقالات فيها مصدر و 3000 بايت
تصنيف:ستيتناء من طاݣ ناقصين تصاور
محمد بازوم

**محمد بازوم** (مزيود ف 1 يناير 1960) سياسي و كان رّئيس ديال لجمهورية د النيجر مابين 2021 و 2023. بازوم تحيد من لمنصب ديالو بعد إنقلاب عسكاري لي طرا ف يوليوز 2023.

بازوم كان رئيس ديال حزب النيجر د الديموقراطية و الشتيراكية، و داز من منصب ديال وزير الشؤون لبرانية من 1995 تال 1996، و عاوتان مابين 2011 و 2016.

[تصغير|يمين|محمد بازوم معا [أنطوني بلينكن]]

## مصادر

تصنيف:زيادة 1960
تصنيف:سياسة
تصنيف:ناس حيين
أدوار لإقصاء لمباشر ف كاس لعالم د كورة د لعيالات 2023

لأدوار د لإقصاء لمباشر هوما لمرحلة التانية ف كاس لعالم د كورة د لعيالات 2023. لي بدات 5 غشت و غادي تسالي ف 20 غشت 2023 ب لماتش د لفينال. الجوج فراقي لي طلعو من كلا ݣروپ ف الدور اللول، غادي يتلاقاو من الدور التاني، و الرابحة ف كلا ماتش غادي تدوز نيشان ل الدور لي تابعو.

## لفراقي لمأهلين



## لماتشات


## مصادر

تصنيف:كاس لعالم د كورة د لعيالات 2023
تصنيف:مقالات فيها مصدر و 3000 بايت
بتيسام جرايدي

**بتيسام جرايدي** (مزيودة ف 9 دجنبر 1992) هي لعّابة مغريبية د لكورة، كاتلعب ف لپوسط ديال مهاجمة ل لأهلي السعودي د لعيالات و لمنتخب لوطني لمغريبي.

بتيسام الجرايدي دخلات التاريخ كا أول كوايرية مغريبية كاتماركي بيت ف كاس لعالم ضد لمنتخب د كوريا الجنوبية، لي كان أيضا أول رباح د لمنتخب ف كاس لعالم ملي سالا لماتش ب 1 ل 0.

## حياتها
بدات جرايدي علاقتها معا كورة فاش كان عندها 7 سنين و هيّ كاتلعب ف الدروبا. مور داكشي، شاركات ف لبوطولة لمدراسية و لعبات ل فرقة "نسيم سيدي مومن" قبلما تنضم ل الجيش لملكي.

ربحات معا الجيش لبوطولة د لمغريب 9 د لمرات و كاس لعرش 8 د لمرات، و كاس الصداقة لمغريبية لإماراتية. و دّات جايزة أحسن لعّابة ف لبوطولة د لمغريب ف 2016، و كانت هدافة ديال لبوطولة ف 4 د لمواسم ديال 2017-2018، 2019-2020، 2020-2021 و 2021–2022.

## جوايز

### جوايز فردية
* هدافة **[[لبوطولة لوطنية لمغريبية د لعيالات|لبوطولة لوطنية لمغريبية]] (4)**: 2018، 2020، 2021، 2022
* هدافة **[[تورنوا د أبطال إفريقيا د لعيالات|تورنوا د أبطال إفريقيا]]**: 2022 (6 د لبيوتا)
* تشكيلة لعام ف إفريقيا (على حساب لإتحاد الدولي ديال تاريخ و إحصائيات لكورة): 2022
* أحسن لعابة ف لماتش د لمغريب ضد كوريا الجنوبية ف كاس لعالم : 2023
* هدافة **[[كاس تيحاد ساعودي]]**: 2024 (14 لبيت)

### لبيوتا الدوليين

## مصادر

تصنيف:كوايرية مغريبية
تصنيف:زيادة 1992
تصنيف:ناس تزادو ف الدار البيضا
تصنيف:مقالات فيها مصدر و 3000 بايت
تصنيف:ناس حيين
ليستة د اللعابات لمغريبيات د لمنتخب لوطني د كورة د لعيالات

هادي ليستة د لكوايرايات لمغريبيات لي لعبو ف شي وقت ل لمنتخب لوطني لمغريبي د كورة د لعيالات. يلا كانت الليستة ماكاملاش، عافاك زيد فيها.

## اللعابات

## شوف تا

* لمنتخب لوطني لمغريبي د لكورة د لعيالات

## نوطات

## مصادر

تصنيف:كوايرية مغريبية
تصنيف:ليستات
تصنيف:مقالات فيها مصدر و 3000 بايت
مارك أندرييسن

**مارك لوويل أندرييسن** (مزيود ف 9 يوليوز 1971) بيزنيسمان، مستتمير، و أنجينيور د الصوفتوير ميريكاني. أندرييسن ساهم ف تطوير موزاييك، لي كان أول براوزر د لويب ب أنطيرفاص مرسومة د لخدايمي تخدّم على نطاق واسع، و واحد من لمؤسسين ديال شركة نيتسكييپ لي طوّرات لبراوزر لمعروف نيتسكييپ *Netscape*. كان تا من لمؤسسين ديال شركة أندرييسن هوروڤيتز *Andreesen Horowitz* لي كاينة ف وادي السيليكون. و أسس شركة ؤپسوير *Opsware* لي باعها من بعد ل هيوليت پاكارد *Hewlett-Packard*. و هوّ مؤسس ديال شركة نينڭ *Ning* لي كاتوفر پلاطفورم ل السيتات ديال الصوشل ميديا، و عضو ف لمجلس لإداري ديال شركة ميطا (مولات فيسبوك).

أندرييسن كيتّعتابر من بين الناس لي أسسو لويب كيما كانعرفوه، و التروة ديالو قدّراتها مجلة فوربس ب 1،7 مليار دولار ميريكاني (فبراير 2023). ف مارس 2023، تعيّن عضو ف اللجنة لإستشارية ديال لأمن الدخلاني *Homeland Security Advisory Council* لي تابع ل لبيرو التنفيدي د رئيس د لميريكان.

## حياتو
أندرييسن تّولد ف سيدار فولز، ولاية أيووا لميريكانية، ل واليدين كانو عمّال ف وزين، و كبر ف ليشبونة الجديدة ف ولاية ويسكونسين. ف دجنبر 1993، خدا لباكالوريوس ف لانفورماتيك، و دار سطاج جوج مرات ف شركة أي بي إم ف طيكساس. ف لمركز لوطني د تطبيقات التحوسيب لقافز National Center for Supercomputing Applications ف جامعة إيلينوي، تّاحت ل أندرييسن لفرصة باش يتعرّف على لخدمة ديال تيم بورنرز لي لي طوّر الصطوندار د لويب. بعدما شافو لبراوزر ڤيولا WWW، قرّر هوّ و إريك بينا باش يطورو براوزر لي عندو أنطيرفاص د لخدايمي، و خدّام ف عدد كبير د لورديناتورات و السيستيمات بما فيها ويندووز، و النتيجة د لخدمة ديالهوم كانت موزاييك لي صدر ف 1993.

## لكاريير
ف لكاريير ديالو، أندرييسن خدم ف نيتسكييپ، ؤپسوير، أسّس أندرييسن هوروڤيتز، و ستتمر ف بزاف د الشركات الناجحة بحال فيسبوك، فورسكوير، ڭيتهاب، پينتيريست، لينكدين، و تويتر.

## مصادر

## ليانات برانية

تصنيف:ناس حيين
تصنيف:زيادة 1971
تصنيف:بيزنيسمان ميريكاني
تصنيف:ملايري
تصنيف:مقالات فيها مصدر و 3000 بايت
زاوية سيدي عبد السلام

**زاوية سيدي عبد السلام** هو مركز قروي كاين ف جماعة تيزݣيت، إقليم إفران، جهة فاس مكناس ف لمغريب. تاينتامي لمشيخة زاوية سيدي عبد السلام لي فيها غير دوار واحد. السكان ديال الدوار واصلين ل1433 نسمة على حساب لإحصاء الرسمي دالسكان ديال 2014. هاد الدوار كاين ف الجبال دالأطلس المتوسط، بعيد ب 9 كلم عن مدينة إفران، تايفصل بيناتهم منتزه عين ڤيتال. تسمى هاد الدوار على سميت الوالي الصالح سيدي عبد السلام بن محمد اليعقوبي الولاني لي مدفون ف الدوار على ارتفاع 1500 متر فوق لبحر، بعد ما هاجر من الجنوب الشرقي د المغريب و ستاقر ف هاد المنطقة. تجهازت ف زاوية سيدي عبد السلام تجزئة سكنية تسمات تجزئة الجرادي د ڤيتال.

## مصادر

تصنيف:إقليم إيفران
عبد السلام بن محمد اليعقوبي الولاني

**سيدي عبد السلام بن محمد اليعقوبي الولاني**، هو متصوف ؤ ولي صالح من المغريب، كاين الضريح ديالو فالمركز القروي زاوية سيدي عبد السلام فجماعة تيزݣيت، إقليم إفران. هاد المركز القروي أسسو الولي الصالح عبد السلام بن محمد اليعقوبي الولاني ؤ تسمى على سميتو. هاد الشخصية الدينية والتاريخية عندها مكانة كبيرة فالمجتمع المحلي، و تايزوروها الناس بشكل دوري باش يتبركو بيها و يقدمو ليها القرابين.

## التاريخ
تصغير|299x299بك|ضريح الولي الصالح عبد السلام بن محمد اليعقوبي الولاني
تصغير|349x349بك|ضريح الولي الصالح عبد السلام بن محمد اليعقوبي الولاني
تايرجع أصل الولي الصالح عبد السلام بن محمد اليعقوبي الولاني لمناطق أمازيغية فالجنوب الشرقي دالمغريب، تحديدا من واحات واد زيز و السفوح دالأطلس الكبير الشرقي. الجد اللول المعروف ديال عبد السلام هو سيدي يعقوب لي هاجر منطقة الريصاني فالقرن صطاش و ستاقر فمنطة زايدة، لكن ولادو أحمد و عبد السلام، ستامرو فالهجرة للشمال. عبد السلام غادي يوصل للبلاصة لي هي اليوم زاوية سيدي عبد السلام، و غادي يعجبوه الخيرات الطبيعية ديالها على واد تيزݣيت فالأطلس المتوسط، و غايستاقر فيها باش يأسس هاد التجمع السكني لي معروف اليوم بزاوية سيدي عبد السلام، و لي غايرجّع منو بلاصة ديال الإقتصاد والفن والعلوم والدين. بعد ما أسس المستعمر لفرانساوي مدينة إفران، تراجعات الشعبية ديال زاوية سيدي عبد السلام.

## الضريح
الضريح لي مدفون فيه عبد السلام بن محمد اليعقوبي الولاني كاين فزاوية سيدي عبد السلام، و هو عبارة على قبة هرمية خضرا من لياجور.

## مصادر

تصنيف:تاريخ د لمغريب
تصنيف:إقليم إيفران
تصنيف:مقالات فيها مصدر و 3000 بايت
فريد بحري

**فريد بحري** مؤرخ مغريبي تزاد ف 6 شتنبر 1971 ف طنجة.

## حياتو
دار فريد بحري طرف كبير من لقراية لجامعية ديالو ف لجامعة د طور ف فرانسا، اللي خدا منها ف 1999 شهادة الدراسات المعمقة ف الدراسات لأنݣلوفونية. من بعد، قرّا عامين من 2000 تال 2002 كأستاذ مساعد ف لجامعة د ستراتكلايد ف ݣلاسݣو، ف سكوطلاندا. ف 2011، خدا ماستر ف التاريخ لمعاصر ف لجامعة لحرة د بريكسيل.
## كتوباتو
ف فبراير 2022 نشر فريد بحري أول كتاب ديالو كيهضر فيه على التاريخ، و سميتو *Tanger, une histoire-monde du Maroc* (طنجة، تاريخ-عالم د لمغريب) ولي الموضوع ديالو هو طنجة وكيفاش بلي التاريخ د لمدينة كيقدر بيه لواحد يعرف و يفهم التاريخ د لمغريب كامل.

ف يوليوز 2023، خرّج كتاب سميتو *Le Sultan Moulay Hassan, une politique au défi de l'Occident* (السلطان مولاي لحسن، سياسة د التحدّي للغرب)، ولي كيهضر على كيفاش بلي السلطان مولاي لحسن اللّول قدر ف لوقت اللي حكم فيه باش يحمي لمغريب شي شوية من لأطماع لإستعمارية ديال الدول لأوروپية.

من غير التاريخ، نشر فريد بحري كتاب ف أبريل 2023 على لمغاربة واللغات ديالهوم (*Les Marocains et leurs langues*)، فين كيهضر على لمسألة د التعدد اللغوي لي كاينة ف لمغريب.

بالإضافة للبحوث ديالو، فريد بحري عندو ديوان شعري خرج ف يونيو 2018 سميتو *Destin nu*، لي نقدرو نترجموه بمصير عريان.

## مصادر

تصنيف:زيادة 1971
تصنيف:ناس تزادو ف طانجا
تصنيف:توارخي مغريبي
تصنيف:مقالات فيها مصدر و 3000 بايت
رضا سليم

**رضا سليم** كوايري مغريبي تزاد ف 25 أكتوبر 1999 ف كازا. كيلعب دابا مع لأهلي ف البطولة د مصر مور ما انتاقل ليه ف 30 يوليوز 2023.
## حياتو
بدا رضا سليم المسيرة ديالو مع لي فار، وكانت ديك الساع عندو طناش العام. ف 2014 مشى يلعب مع الراجا، ولكن ثلث سنين من بعد رجع عاود للي فار فين بدا يلعب مع الفريق اللول ف موسم 2019/2020. أول ماتش ديالو كان ف ثمن النهاية ديال كأس العرش ضد الجديدة. كان لعب خمسطاش دقيقة اللخرة مور ما دخلو المدرب عبد الرحيم طالب بلاصة حمزة مجاهد ف الوسط.

الأداء ديال رضا سليم خلاه دغيا يولي واحد من الركائز الأساسية د لي فار، بالخصوص مور ما جا يدربهوم سفن انطلاقا من 2021.

ف 2022 كان ساهم باش لي فار دات أول كأس العرش ديالها من 2009. لعب 82 دقيقة ف الفينال ضد تطوان وكان هو مول التمريرة الحاسمة باش بورڭيس ماركا البيت اللول.

ف 2023 عاون عاود لي فار باش دات أول بطولة ديالها من 2008. ف الدورة 30 ماركا ف وقت بدل الضائع ضد طنجة الپيلانتي لي كان خاص لي فار باش تدي البطولة.

## لماتشات
لعب رضا سليم ف المجموع 132 ماتش مع لي فار، ماركا فيها 32 بيت وعندو فيها 26 تمريرة حاسمة.

على المستوى الدولي عمر رضا سليم لعب مع المنتخب ديال الكبار لكن فايت ليه تكونڤوكا مع المحلي. ف 2021 كان شارك و دّا الشان مع الحسين عموتة ف الكاميرون.
## مصادر

تصنيف:زيادة 1999
تصنيف:ناس تزادو ف الدار البيضا
تصنيف:كوايري مغريبي
تصنيف:مقالات فيها مصدر و 3000 بايت
تصنيف:ناس حيين
جامع النيجر

**جامع النيجر** هو أقدم جامع فمدينة إفران، بناتو وزارة الأوقاف والؤون الإسلامية دالمغريب فالستينيات دالقرن العشرين، المساحة ديالو 1020 متر مربع، و تايهز 2000 مُصلي، سميت الفقيه ديالو علال الصغيري. زيادة عل

ى الصلاة، تايدارو فيه أنشطة خرة بحال دروس الوعظ والإرشاد ومحو الأمية.

## التاريخ

* تبنى جامع النيجر فالستينيات دالقرن العشرين
* عام 2009، صلى الملك محمد السادس ف هاد الجامع معا ولي عهد دول قطر الشيخ تميم بن حمد آل ثاني، و كان موضوع الخطبة على النعمة د الما و الضرورة د الحفاظ عليه و القتيصاد فيه.
* عام 2022 تعاودات التهيئة ديال هاد الجماع و المساحات لي دايرة بيه ب تكلفة 3 د المليون د الدرهم

## مصادر

تصنيف:جامع ف لمغريب
تصنيف:إيفران
الآرما

**الآرما** شعب كاين ف مالي كيرجع الأصل ديالو للرماة (لي منها جات كلمة آرما) ديال الجيش ديال السلطان السعدي احمد المنصور الذهبي لي ف 1591 غزاو إيمبراطورية صونݣاي.

على حساب المؤرخ المغربي-الإسرائيلي ميشيل أبيطبول، لي كان دار عليهوم مقال ف 1977، الأصل ديالهوم كيرجع بالأساس للقبايل ديال ماسة، الشياضمة، شتوكة، ولاد جرار، ولاد عمران، ذوي حسن، المنابهة، ولاد زعير، الحياينة، و الشرارݣة.

من الناس المعروفين لي كينحادرو من الآرما كاين أحمد توماني توري، لي كان رئيس ديال مالي بين 2002 و2012، وكاين حتى المزازكي علي فاركا توري.

## مصادر

تصنيف:ناس د إفريقيا
تصنيف:شتات مغريبي ف إفريقيا
بوب مارلي

**بوب مارلي**، ولا **البوب** كيما كيسميوه بزاف د المغاربة، مزازكي جامايكي تزاد ف ستة ف شهر جوج 1945 ف ناين مايلز ف جامايكا ومات ف حضاش ف شهر خمسة 1981 ف ميامي ف ميريكان.

تعرف ف السبعينات كليدر ديال الڭروب الجامايكي ديال الويلرز (The Wailers)، لي من بعد ولى كيتسمى بوب مارلي والويلرز (Bob Marley & The Wailers)، لي خلا النوع الموسيقي لي كيتسمى الريڭي يولي معروف ف العالم كامل.

## مصادر


تصنيف:زيادة 1945
تصنيف:وفيات 1981
تصنيف:موسيقيين ؤ موسيقيات
علي فاركا توري

**علي فاركا توري** مزازكي من مالي تزاد ف 31 ف شهر عشرة 1939 ف واحد الدوار سميتو كانو، ما بعيدش بزاف على تومبكتو، ومات ف سبعة ف شهر ثلاثة 2006 ف باماكو.

كان كينتامي علي فاركا توري لشعب الآرما، لي كينحادر من الرماة ديال الجيش ديال السلطان السعدي أحمد لمنصور الدهبي لي غزاو إيمبراطورية صونݣاي ف 1591.

## مصادر

تصنيف:زيادة 1939
تصنيف:وفيات 2006
تصنيف:موسيقيين ؤ موسيقيات
محمد خير الدين

**محمد خير الدين** كاتب مغريبي تزاد ف 1941 ف تافراوت ومات ف 18 نونبر 1995 ف الرباط. كان كيكتب ب الفرانساوية.

كان باه بياع-شراي ف كازا وتما النيت فين خير الدين قرا التانوي. من بعد، خدم ف الضمان الإجتماعي، وف هاد الإطار باش كان مشى لأݣادير باش يدير تحريات مع الناس لي كانو تصابو ف الزلزال ديال 1960. هاد التجربة هي لي غاتستلهمو باش يدير الرواية لي بيها تعرف مزيان ولي كانت هي *[[أݣادير (رواية)|أݣادير]]*. الرواية كانت صدرات ف 1967 ف الفترة لي كان مشى خير الدين يعيش فيها ف فرانسا بالضبط ف باريس، فين كان بدا يتفرغ تماما للكتابة.

تأتر خير الدين ف كتابتو بمجموعة من الكتاب أهم وحدين فيهم الجزائري كاتب ياسين والمغربي ادريس الشرايبي. ف كتابو *أنا الحامض* (Moi l'aigre) هو راسو كيقول على كتابتو بلي راها حرب ديال العصابات ف المجال ديال اللغة (guérilla linguistique).

## مصادر

تصنيف:زيادة 1941
تصنيف:وفيات 1995
تصنيف:كتاتبيا مغاربا د لقرن 20
تصنيف:شوعارا د لقرن 20
تصنيف:ناس د تافراوت
تصنيف:ناس توفاو ف طانجا
روبيرت ؤپنهايمر

**يوليوس روبيرت أوپنهايمر** عالم ديال الفيزيك النضرية ميريكاني تزاد ف 22 ف شهر ربعة 1904 ف نويورك ومات ف 18 ف شهر جوج 1967 ف پرينسطون. كيتعتابر هو بات القنبولة الذرية.

ؤپنهايمر تزاد ف فاميلة من أصل يهودي ألماني، و خدا ديپلوم ف الشيمي من جامعة هارڤارد ف 1925، و دوكتورا ف لفيزيك من جامعة ڭوتينڭن ف ألمانيا ف 1927، فين كان قرا تحت لإشراف ديال عالم لفيزيك ماكس بورن. نضمّ من بعد كا باحت ل جامعة كاليفورنيا ف بيركلي، لي خدا فيها منصب ديال أستاد ف 1936. كانو عندو إسهامات كبيرة ف لفيزيك النضرية، سيرتو ف لفيزيك د لكوانطا و لفيزيك النووية، بحال تقريبة د بورن ؤپنهايمر *Born-Oppenheimer approximation* لي متعلقة ب الدالة لموجية د لموليكيلات. زيادة على لأعمال ديالو على النضرية ديال لإليكطرونات و لپوزيطرونات، لپروصي د ؤپنهايمر فيليپس *Oppenheimer-Phillips process* ف التدماج النووي *nuclesar fusion*، و خدمتو معا تلامدو على النضرية د النجوم النيوطرونية، لمحفّرات لكحلة، نضرية لحقل د لكوانطا، و الشعا لكوني.

ف 1942، تعيّط ليه باش يخدم ف مشروع مانهاتن، و عام موراها تعيّن مدير ديال اللابو د لوص ألاموص ف نيو ميكسيكو، لي خدمتو يطوّر أول سلاح نووي. لخبرة لعلمية ديال ؤپنهايمر لعبات دور كبير ف النجاح د لمشروع. ف 16 يوليوز 1945، كان حاضر ل أول تجربة ديال قنبولة درية، و على حساب ما ڭال ف حوارات من بعد، ؤپنهايمر، لي ماكانش كيمارس الديانة ليهودية و كان مهتم ب التقافات الشرقية، ف ديك اللحضة تفكر هاد لمقطع من لكتاب لمقدس د لهندوسيين بهاڭاڤاد ڭيتا:


يلا الشعا ديال ألف شمش تفرڭعو ف السما دقة وحدة، غادي يكونو بحال الروعة ديال الرب لأعظم... دابا ولّيت أنا هوّ لموت، هدّام لعوالم"


هاد لعبارة تشهرات بزاف و ولّات كاتعاود فينما كيتّجبد لموضوع ديال السلاح النووي و لمخاطر ديالو.
## مصادر


تصنيف:زيادة 1904
تصنيف:وفيات 1967
تصنيف:فيزيسيان
تصنيف:يهود
تصنيف:ناس تزادو ف نيو يورك
تصنيف:مقالات فيها مصدر و 3000 بايت
أكاديمية محمد السادس الدولية ديال لاطليتيزم ف إفران

**أكاديمية محمد السادس الدولية ديال لاطليتيزم ف إفران** (با) هي مركز للتدريب ف لاطليتيزم (ألعاب القوى) تأسس عام 2009 فمدينة إفران من عند ملك المغريب محمد السادس بميزانية 88 مليون درهم، على أساس يكونو فيه أحدث تقنيات التدريب، المساحة ديال الأكاديمية هي 4 د الهكتارات.
تصغير|296x296بك|الحلبة دالأكاديمية
## المرافق
لمرافق د لأكاديمية هوما:

## الإنجازات
أكاديمية محمد السادس الدولية ديال لاطليتيزم ف إفران كاتستقبل المنتخب المغربي دألعاب القوى باش يستاعد قبل المشاركة فالبطولات الدولية، كيف ما كاتوجه الدعوة للرياضيين و الرياضيات المغاربة المتميزيين باش يستاعدو للبطولات و يطورو راسهم بشكل مزيان، بحال الجرّاي سفيان البقالي

## معرض التصاور

فيشي:Ifrane sports complex 5.jpg|alt=
فيشي:Ifrane sports complex.jpg|alt=
فيشي:Ifrane sports complex 3.jpg|alt=
فيشي:Ifrane sports complex 1.jpg|alt=
فيشي:Ifrane sports complex 2.jpg|alt=


## مصادر

تصنيف:إيفران
تصنيف:الرياضة ف لمغريب
تصنيف:مقالات فيها مصدر و 3000 بايت
محمد برهون

**محمد برهون** (مزيود ف 1972 ف الرباط، توفى ف 14 أبريل 2023) ناشط حقوقي و سياسي كانادي من أصل مغريبي. برهون كان عضو ف لحزب الليبيرالي د كيبيك، و ترشح ب سميت هاد لحزب ف لإنتخابات لعامة ديال 2018.

برهون كان معارض ل السلطة ف لمغريب، و كان نتاقد بزاف لإعتقالات و التهم لي توجّهات ل حقوقيين و صحافيين و ناشطين مغاربا بحال سليمان الريسوني، و لمعتاقلين د حراك الريف.

## حياتو
محمد برهون شدّ ديپلوم ف لحقوق من جامعة محمد لخامس ف الرباط، و بدا لكاريير ديالو ف لإدارات لحوكومية. كان ف شي وقت ترشح ل منصب ف لبلدية. ف 2001، هاجر ل مونريال، كانادا، "حيت ماقدرش يحقق الطموحات ديالو ف مجتمع ماشي منفاتح و فيه نضام بيروقراطي ب نواع د لغش و التزوير"، على حساب الرأي ديالو.

ف 2018، ترشح ب سميت لحزب الليبيرالي ف دايرة لونڭوي Longueuil، و خسر ف لإنتخابات. كان رئيس لجنة الجاليات التقافية مابين 2017 و 2020، و ستاقل من هاد لمنصب ملي "كتاشف بلي لحزب الليبيرالي ف كيبيك بعّد على لمسار ديالو" و بلي "مابقاش حزب وسطي".

كان عضو ف مونضامة روپير Repère لي كاتهتم ب شؤون و مشاكل لأسرة، سيرتو لعلاقات بين لواليدين و ولادهوم، و خدا شحال من منصب فيها تا ولّا مدير تنفيدي.

محمد برهون توفى ف لفجر د 14 أبريل 2023، بعدما كان تصاب ب لكونصير د لپانكرياس. تدارت لڭنازة و الدفين ديالو ف 15 أبريل.

## أعمال
* 

## جوايز
* ميدالية الجمعية لوطنية د كيبيك

## مصادر

تصنيف:زيادة 1972
تصنيف:وفيات 2023
تصنيف:سياسي مغريبي
تصنيف:سياسي كانادي
تصنيف:كاناديين من أصل مغريبي
تصنيف:مقالات فيها مصدر و 3000 بايت
آيت الطالب إيحيى (آيت توزومت)

**آيت الطالب إيحيى** هو دُوَّار كاين ف جماعة آيت وادريم، إقليم شتوكة آيت باها، جهة سوس ماسة ف لمغريب. كاين هاد الدوّار لمشيخة آيت توزومت. فيه تقريبا 123 واحد ساكن فيه و تقريبا 20 عائلة حسب الإحصاء الرسمي للسكان والسكنى ديال 2004.

## مصادر

تصنيف:دوار ف جهة سوس ماسة
پريطوريا

**پريطوريا** (بنݣليزية و لأفريكانز: **Pretoria** - بالزولو: **ePitoli ** - بالطسوانا: **Tshwane**) هي لعاصمة لإدارية ديال جنوب إفريقيا. هي وحدا من لعواصم التلاتة ديال لبلاد. الجوج لاخرين هوما بلومفونطين (لعاصمة لقضائية) و كيپ تاون (لعاصمة التشريعية). جات لمدينة ف لمقاطعة ديال خاوطينڭ، ف الشمال لغريي ديال لبلاد.

تأسسات پريطوريا ف عام 1855، و تسمّات على سميت أول واحد بناها اللي كان هو أندريس پريطوريوس، واحد لقايد بيض أصلو هولاندي، و كان من لعسكر اللي غلبو الزولو، و اللي كانو تيحاربو لينݣليز باش يديرو بلاد مستاقلة ديالهم. حيت هاد السمية عندها رمزية عنصرية، بزاف ديال الناس كيطلبو باش تبدّل السمية، و اللي كيقتارحو هو "تشواني"، اللي هي نّيت سميت لبلدية اللي هي فيها.

پريطوريا وحدا من لمدون لمعروفة بالرياضة ف إفريقيا، و تنضّمو فيها ماتشات ديال كاس لعالم د الريڭبي ف 1995، و ديال كورة ف 2010. هي لمدينة اللي تاتلعب فيها لفرقة ديال ماميلودي سانداونز.

## تاريخ
پريطوريا تأسسات على يد مارتينوس پريطوريوس ف 1855، لي كان زعيم ديال جماعة "لمسافرين ل الشمال" (ناس ناطقين ب لهولاندية لي هاجرو ب التران من لكاپ ل الداخل ديال جنوب إفريقيا بدايةً من عام 1836). مارتينوس سمّى لمدينة على بّاه أندريس پريطوريوس لي كان كيتّعتابر بطل عند جماعتو، و ختار لموضع ديالها على جنب واد أپيس (ب لأفريكانية كاتعني "واد لقرودا") باش تكون لعاصيمة ديال جمهورية جنوب إفريقيا (ب لهولاندية *Zuid Afrikaansche Republiek*).

## مصادر


تصنيف:مدون د جنوب إفريقيا
تصنيف:عواصم ديال بلدان
تصنيف:مقالات فيها مصدر و 3000 بايت
تصنيف:1855 ف جنوب إفريقيا
قصر الشيخة موزا

**قصر الشيخة موزا** هو واحد من أفخم القصور فالمغرب، بناتو الشيخة موزا بنت ناصر المسند مرات أمير قطر السابق الشيخ حمد بن خليفة آل ثاني ؤ ماين الأمير الحالي الشيخ تميم بن حمد بن خليفة آل ثاني. هاد القصر كاين فمدينة إفران وسط غابة ديال الأرز دالأطلس.

## مصادر

تصنيف:إيفران
رشمة

[تصغير|[بوتمن ضلوع حمر كيرشم ل بلاكة وقف وخا تا حاجة ماتكون مكتوبة فيه]]
تصغير|لبانضة لبيضا لمربوطة ب هاد الشكل كاترشم عادةً ل التضامن معا شي قضية ؤلا حملة، متلاً ضد لكونصير
**الرشمة** (ب ، ب ) هيّ واحد لعلامة ؤلا كلمة لي كاتشير، كاتعني، ؤلا كاتّفهم ب عتبارها كاتمتّل واحد لفكرة، ستون ؤلا علاقة. الرشمات كيخلّيو بنادم يتجاوز داكشي لي معروف ؤلا لي كيتشاف، باش يديرو علاقات بين مفاهيم ؤلا تجارب مامتعلقاش مبدئيا معا بعضياتها.

التواصل و لپروصيصاج د الداطا كيعتامدو بشكل كامل على التخدام د الرشمات. الرشمات كياخدو الشكل ديال كلمات، أصوات، حاراكات ب ليد، فكرة، ؤلا تصويرة، و كيتخدّمو باش يوصّلو أفكار خرين ؤلا معتقدات. متلاً بوتمن ضلوع لونو حمر أغلبية د الناس غادي يفهموه بلي كيعني بلاكة سطوپ، وخا تا كلمة ماتكون مكتوبة فيه.

الرشمات وسيلة د التواصل لمعقد، و نفس الرشمة يقدرو يكونو عندها شلا معاني على شحال من مستوى. الرشمات هوما الساس ديال لفهامة عند بنادم، و هوما باش كيتم التبادل ديال لمعرفة. حيت الرشمات هوما باش بنادم كيفهم و كيحكم على لعالم لي ضاير بيه، كيدخلو تا ف إطار لهوية و التعاون ف لمجتمع. التقافات د بنادم كيستعملو الرشمات باش يعبّرو على قلدات جتيماعية، إديولوجيات، و مضاهر خرين لي كيخصّو كلا تقافة.

## نوطات لوغاوية

## مصادر

تصنيف:نوطاج
تصنيف:رشمات
تصنيف:مفاهيم
تصنيف:مقالات فيها مصدر و 3000 بايت
تصنيف:دراسات ديال التواصل
علي أومليل

**علي أومليل** مفكر، فيلسوف، حقوقي و ديپلوماسي مغريبي تزاد ف 25 ف شهر طناش 1940 ف قنيطرة.

## حياتو
العائلة فين تزاد أومليل ما كانش ف حالها. باه، لي كانت سميتو حمد، كان شيفور. مو كانت سميتها فاطمة السملالي.

ف 1960 شد أومليل ليصونص ف الفلسفة ف الجامعة ديال القاهرة. من بعد رجع للمغرب، ومور ما شد ديبلوم ديال التعليم العالي ف 1962 ف الجامعة ديال محمد الخامس ف الرباط، ولا أستاذ مساعد ف نفس الجامعة، قبل ما يولي انطلاقا من 1981 أستاذ جامعي.

ف اللخر ديال الستينات مشى أومليل يقرى ف باريس وبالضبط ف جامعة الصوربون، فين ف 1977 شد دوكطورة ديال الدولة ف الأدب. كان الموضوع ديال الأطروحة ديالو هو *المنهجية ديال [[بن خلدون|ابن خلدون]] ف [[المقدمة]] ديالو*، وكان المؤطر ديالو هو روجي أرنالديز، لي كان عالم فرانساوي مختص ف الدراسات على الإسلام. هاد الرسالة ديال الدوكطورة كانت من بعد هي الركيزة ديال كتاب *الخطاب التاريخي* لي نشر أومليل ف 1979 ف لبنان وخلاه يولي واحد من المختصين الكبار ديال ابن خلدون ف العالم العربي.

ف نفس العام ديال 1979 كان أومليل واحد من المؤسسين ديال الجمعية المغربية ديال حقوق الإنسان، لي كان هو أول رئيس ديالها. عشر سنين من بعد، ف 1989، ساهم حتى ف التأسيس ديال المنظمة المغربية ديال حقوق الإنسان، لي كان حتى هي رئيس ديالها بين 1990 و1993. هاد الشي كامل خلا أومليل يولي بارز حتى ف المجال ديال حقوق الإنسان ف الدول العربية، وف شهر ستة 1997 ولى الرئيس ديال المنظمة العربية ديال حقوق الإنسان لي كان هو واحد من المؤسسين ديالها ف 1983.

نطلاقا من 1998 نخارط أومليل ف السلك ديال الديپلوماسية ديال المغرب، و ف 2000 ولى سفير ديال المملكة ف مصر. ف شهر طناش 2003 عينو الملك سفير ف لبنان.

عل المستوى الفكري كيتحسب أومليل على التيار الحداثي، و هاد الشي يقدر يبان حتى من كونو دخل للإتحاد الوطني ديال القوات الشعبية لي كان أكبر حزب تقدمي ف المغرب من مور ما تأسس ف شهر تسعود 1959. كاتݣول على أومليل المؤسسة ديال النهضة العربية للديمقراطية والتنمية، لي هو عضو ف المجلس ديال الإدارة ديالها، أنو "درس على واحد النطاق واسع العلاقة بين السلطة الفكرية والسلطة السياسية، و التعددية الإجتماعية والتفسيرات الإيديولوجية ديالها وحتى الإتجاهات الإصلاحية ف الفكر العربي ديال دابا.

ف المجموع، أومليل عندو حضاش لكتاب.

كان أومليل مجوج قبل بالنسائية زهور العلوي المدغري، لي عندو معاها جوج بنات سميتهوم بهية و كنزة. و من غير هاد جوج بنات، عندو بنت ثالثة سميتها سامية و جوج ولاد خرين سميتهوم تاشفين و إلياس.

## مصادر

تصنيف:زيادة 1940
تصنيف:ناس تزادو ف قنيطرة
تصنيف:مقالات فيها مصدر و 3000 بايت
تصنيف:ناس حيين
تصنيف:ديپلوماسيين مغاربا
تصنيف:فيلسوف مغريبي
تصنيف:ناس د قنيطرة
هشام إشعاب

**بلقاسم إشعاب** لمعروف ب سميتو لفنية **هشام إشعاب** (توفى ف 16 فبراير 2023 ف فاس) مومتيل و كاتب سيناريو مغريبي لي شارك ف كتر من 80 فيلم مغريبي و أجنبي، منها أفلام فرانساوية، سپنيولية، طاليانية، و عبرية. شارك تا ف مسلسلات سورية بحال ربيع قرطبة، ملوك الطوائف، الفاروق و آخر الفرسان.

من بين لإنتاجات لمغريبية لمعروفة لي شارك فيها كاين وجع التراب، زينة الحياة، إلى الأبد، حديدان، و غيرهوم. زيادة على إنتاجات أمازيغية بحال سيدي أوعلي و شوينكم من إخراج عبد الله فركوس.

ف 2021، كان ݣال بلي معول يعتازل بشكل رسمي، باش يعطي فرصة ل الشباب الطالع يبان تا هوّ.

## أعمالو
هشام إشعاب شارك ف بزاف د لأعمال د السينيما و التلفازة و لمسرح، ف أدوار مختالفين، كا مومتيل، كاتب سيناريو ؤلا ف الديزاين.
### أفلام طويلة
* 2000: Gli amici di Gesù - Maria Maddalena (معاون د لإخراج) - Gli amici di Gesù - Giuseppe di Nazareth (معاون د لإخراج)
* 2005: La jarre (ديزاين د اللباس)
* 2007: سيدي محمد أوعلي (تمتيل)
* 2011: شمس القنديل (تمتيل)
* 2013: The Physician (تمتيل)

### أفلام قصيرة
* 2006: Caon et Abel (تمتيل) - L'Imprévue (تمتيل)
### سيريات
* 2011: زينة الحياة (تمتيل)

## مصادر

تصنيف:مومتيلين مغاربا د لقرن 20
تصنيف:وفيات 2023
تصنيف:ناس توفاو ف فاس
تصنيف:مقالات فيها مصدر و 3000 بايت
تصنيف:مومتيلين مغاربا د لقرن 21
قضية د التيكيات د ماتشات لمغريب ف كاس لعالم 2022

[تصغير|مغاربا ف مدينة [ليون كيحتافلو ب الرباح د لمغريب ضد لبرطقيز ب لكار د فينال، و التأهل ديالو ل الدومي فينال باش يلعب ضد فرانسا]]
**لقضية د التيكيات د ماتشات لمغريب ف كاس لعالم 2022** ؤلا **لفضيحة د التيكيات د لمونديال** كيما سمّاتها الصحافة، هيّ واحد لقضية لي بدات قبل لماتش د الدومي فينال ديال لمنتخب د لمغريب د لكورة ضد لمنتخب د فرانسا، حيت كان مفتارض باش يتوزّعو تيكيات د لماتش فابور على لمتفرجين لمغاربا، لي وفراتهوم الجامعة لملكية لمغريبية د كورة، ولاكين طرف منهوم غبر و عاود بان ف السوق لكحلة ب أتمنة خيالية.

لقضية بدات ملي واحد التسجيل صوتي ديال شونطاج على التامان د التيكي مابين مشجع مغريبي و محمد الحيداوي، سياسي مغريبي و رئيس ؤلامپيك أسفي، تحط و تنتاشر ف أنتيرنيت. الحيداوي نفى بلي عندو علاقة معا لبيع و الشرا د التيكيات، و ڭال بلي لؤديو تّنشر غي مقطع منو باش تّشوّه السمعة ديالو.

ف 27 دجنبر 2022، فوزي لقجع، رئيس الجامعة د كورة، ندد ب "لممارسات اللاأخلاقية" لي طراو ف هاد لافير، و علن على إنشاء لجنة ديال التحقيق ف لملابسات ديالها. و واعد بلي أي عضو ف الجامعة لي ساهم ف لبيع د التيكيات غادي يتعرض ل عقوبات و يتطرد من لمؤسسة. و كان ڭال بلي القرار اللخراني غادي يتعلن عليه ف الجمع لعام د 16 يناير 2023. ف نفس لوقت، لبوليس لقضائي لمغريبي حل تحقيق ف لقضية.

ف يوليوز 2023، تشد محمد الحيداوي على مايتسالا التحقيق، ف لوقت لي تقرر متابعة الصحافي د راديو مارس عادل لعوماري ف حالة سراح.

ف 11 غشت 2023، حكمات لمحكامة د عين السبع ف الدارلبيضا على محمد الحيداوي عضو ف مجلس النواب و رئيس فرقة ؤلامپيك أسفي، ب 18 شهر د لحبس و خطية د 2000 درهم، و على عادل لعوماري ب 10 شهور د لحبس و 1000 درهم خطية بسباب الدور ديالهوم ف لبيع اللاقانوني ديال التيكيات.

## مصادر

تصنيف:2023 ف لمغريب
تصنيف:كاس لعالم 2022
تصنيف:جرائم د لفينونص
تصنيف:مقالات فيها مصدر و 3000 بايت
محمد الحيداوي

**محمد الحيداوي** سياسي مغريبي و عضو ف مجلس النواب، على دايرة أسفي، و ممتّل حزب التجمع لوطني د لأحرار. الحيداوي أيضا رئيس ديال فرقة ؤلامپيك أسفي.

ف دجنبر 2022، واحد التسجيل صوتي ديال شونطاج على التامان د التيكي ديال الدومي فينال د كاس لعالم 2022 مابين مشجع مغريبي و محمد الحيداوي تحط و تنتاشر ف أنتيرنيت. الحيداوي نفى بلي عندو علاقة معا لبيع و الشرا د التيكيات، و ڭال بلي لؤديو تّنشر غي مقطع منو باش تّشوّه السمعة ديالو. و لبوليس لقضائي لمغريبي حل تحقيق ف لقضية.

ف يوليوز 2023، تشد محمد الحيداوي على مايتسالا التحقيق. ف 11 غشت 2023، حكمات لمحكامة د عين السبع ف الدارلبيضا عليه ب 18 شهر د لحبس و خطية د 2000 درهم، و على عادل لعوماري، صحافي د راديو مارس، ب 10 شهور د لحبس و 1000 درهم خطية بسباب الدور ديالهوم ف لبيع اللاقانوني ديال التيكيات.

ف 26 دجنبر 2023، حكمات لمحكمة الدستورية باش تّلغى لعضوية ديال الحيداوي ف مجلس النواب.

## مصادر

## مزاود
* لأسئلة ديال محمد الحيداوي ف لبرلمان 

## شوف تا
* قضية د التيكيات د ماتشات لمغريب ف كاس لعالم 2022

تصنيف:سياسي مغريبي
تصنيف:مقالات فيها مصدر و 3000 بايت
منظر تيزي أوغماري

**منظر تيزي أوغماري** هو منظر طبيعي فالجبال دالأطلس المتوسط المغربي، مهيئ باش يستقبل السياح فجماعة بن صميم، ف إقليم إيفران. هاد المنظر كاين على الطريق الوطنية رقم 8 بين أزرو و إيفران، و فيه أكواخ دالخشب كايتباعو فيهم منتجات من التراث الطبيعي و الثقافي د المنطقة، و فيه تا منصة كاتوفر مشهد مزيان للمنظر الطبيعي لي تايطل على جماعة بن صميم، فالأطلس المتوسط الهضبي.

## معرض التصاور

فيشي:Belvedere Of Tizi Oughmari 3.jpg|alt=
فيشي:Belvedere Of Tizi Oughmari 4.jpg|alt=
فيشي:Belvedere Of Tizi Oughmari 2.jpg|alt=
فيشي:Belvedere Of Tizi Oughmari.jpg|alt=
فيشي:Ougmase, Ben smim 2.jpg|alt=
فيشي:Ougmase, Ben smim 4.jpg|alt=
فيشي:Ougmase, Ben smim.jpg|alt=


## مصادر

تصنيف:جغرافيا د إقليم إيفران
فهد يعتة

**فهد يعتة** (مزيود ف 1952 ف پاري، توفى ف 11 دجنبر 2021) صحافي مغريبي، و ولد السياسي لمغريبي علي يعتة. خوه التويّم ندير يعتة تا هوّ كان صحافي معروف (مات ف 1996).

## حياتو
فهد يعتة تزاد ف پاري فاش بّاه كان ف لمنفى ف فرانسا.

دار الدراسة ديالو ف فرانسا و لمغريب، و قرا ف ليسي ليوطي ف الدارلبيضا. كان واخد دوكتورا ف لعلاقات الدولية، و ديپلوم د لميتريز ف لحقوق، و ديپلوم ف لعولوم السياسية من جامعة پاري 1، پونتيون الصوربون ف عوام 1978 و 1979.

## لكاريير
ملي رجع ل لمغريب، خدا يعتة منصب ديال أستاد باحت ف جامعة لحسن التاني ف الدارلبيضا. خدم ب التوازي، مابين 1979 و 1986 كا صحافي هوّ و خوه ندير ف جورنال البيان لي كان تابع ل بّاهوم علي يعتة.

كان رئيس تحرير مجلة تيجاريس *Tijaris* مابين 1986 و 1988، مجلة ؤنجو *Enjeux* مابين 1989 و 1991، إدارة لمعلومات و لمجلة ديال دوزيم (1991 تال 1992)، و جورنال لا ڤي إكونوميك *La Vie Economique* (من 1992 تال 1995)، قبل مايأسس معا مراتو عفيفة داسولي لانوڤيل تريبون *La Nouvelle Tribune* ف 1995، لي خرجات النسخة الرقمية ديالها من 2011.

## مصادر

تصنيف:صحافي مغريبي
تصنيف:وفيات 2021
تصنيف:ناس قراو ف ليسي ليوطي
تصنيف:مقالات فيها مصدر و 3000 بايت
تصنيف:زيادة 1952
شينطو

[تصغير|[أماطيراسو هو واحد نوع نتاع لكامي (كائن رباني) و لي هو كامي نتاع شمش]]
**شينطو** و لا **شينطوية** (ب )، و لي كتعني بدارجة *طريق نتاع [[رب|الآلهة]]*، هو دين بان ف جاپون و تطور فيها. و ما معروفش فوقاش و كيفاش نتاشرات هاد الديانة ف الجاپون و ما عندهاش شي تعاليم نيشان. هاد ديانة كتأثر بزاف على كيفاش كيعيشو الجاپونيين و التقافة ديالهم.

الشينطو و لبودية هوما أكبر الديانات ف الجاپون، و 80% د الجاپونيين كيمارسو طقوس ديال الشينطو، وخا غير نسبة قليلة لي كيعتابرو راسهوم "شينطوويين". ب لموقابيل 35% د الجاپونيين كيعتابرو راسهوم بوديين.

## سمية
جات سمية نتاع شينطو من كلمة شينوية قبل منها، و حيتاش لوغة نتاع چابون لوغة كتعتامد على لخط الشينوي و حتى لخط جاپوني ديالهم، يمكن نقراو كلمة نتاع شينطو ب خط جاپوني  "كامي نو ميتشي" لي كتعني طريق نتاع الآلهة و أول مرة بانت فهاد الكلمة فواحد المخطوطة كترجع ل لقرن 7 السمية ديالها "الخبار نتاع الجاپون" .

## لكامي

لكامي  هو ساس نتاع الإيمان ديالهم و يمكن نقولو لكامي هو واحد القوة كاينة برا من تأثير نتاع بنادم و كتحكم ف طبيعة و ممكن لكامي يتجسد و يكون على هيئة أي حاجة ف طبيعة بحال شجر و جبال و تراب و لبحر و شمش.

كاينة واحد رواية كتقول بلي منين كانو مونگول بغاو يديرو غزو لچابون عام 1281 جاتهم واحد لعاصفة بحرية غرْقات لأسطول نتاع مونگول و جاپونيين صحاب ليهم بلي لكامي هو لي دار ديك العاصفة باش يحمي جاپون.

## طقوس
تصغير|"طوري"  كيتعتابر رمز ديال ديانة شينطو
غالبا شينطويين كيديرو شي طقوس و مواسم و مهرجانات كيشكرو فيهم لكامي و كتعتبر الأضرحة  *جينجا* هي البلايص لي كدار فيهم أغلب طقوس نتاع تقديس لكامي.

## شينطو و سياسة ف جاپون
بقات شينطو دين رسمي ل جاپون حتى لعام 1945 منين خسرات ف لحرب لعالمية جاوجة و كان هادا سبب باش شينطو تفقد البلاصة ديالها ف جاپون حيتاش كان واحد الإعتقاد عند الناس بلي الإمبراطور جاي من كامي و لا عندو نفس الأصل مع الكامي يعني كان كيتّعتابر رب. و لكن منين خسرات جاپون ف حرب كانت هاديك هي نهاية نتاع هاد الإعتقاد و ولات جاپون تحت حكم علماني، يعني بلا دين ديال الدولة.

## مصادر


تصنيف:دين
تصنيف:تقافة د الجاپون
تصنيف:مقالات فيها مصدر و 3000 بايت
مركز الإمارات السياحي أزرو إفران

**مركز الإمارات السياحي أزرو إفران** هو مخيم إماراتي دولي كبير بين مدينة أزرو ؤ إفران، كايتمارسو فيه بزاف ديال الأنشطة السياحية الجبلية، و تايستقبل عدد كبير ديال السياح الأروبيين، بالخصوص صحاب ليكارافان. هدا المخيم مبني على شكل قصر كبير، تايمزج بين المعمار المغربي والشرقي، معروف بالمدخل ديالو لي على شكل 2 برارد كبار. هاد المركز كاين فالجبال دالأطلس المتوسط، دوار ايت اعلي يعقوب (أوڭماس).

## معرض دالتصاور

فيشي:Euro Camping Emirates Tourist Center Azrou Ifrane 4.jpg|alt=
فيشي:Euro Camping Emirates Tourist Center Azrou Ifrane.jpg|alt=
فيشي:Euro Camping Emirates Tourist Center Azrou Ifrane 1.jpg|alt=


## مصادر

تصنيف:جغرافيا د لمغريب
آيت علي يعقوب

**آيت علي يعقوب،** ولا **أوݣماس،** هو دوار مغربي مجمع فالجبال ديال الأطلس المتوسط، كاين فجماعة بن صميم، إقليم إفران، فدائرة أزرو، جهة فاس مكناس. تاينتامي هاد الدوار لمشيخة آيت عرفة تݣريرة. و تايوصل عدد السكان ديالو على حساب الإحصاء ديال عام 2014 ل 1610 نسمة، بالتالي هو أكبر دوار فجماعة بن صميم من ناحية عدد السكان.

## مصادر

تصنيف:جغرافيا د إقليم إيفران